text: বরিশালে ২ বেকারির জরিমানা
  ০৬:১৭ পিএম | ১৪ নভেম্বর, ২০১৯
  দুটি বেকারিতে ভ্রাম্যমাণ আদালতের অভিযান, ছবি: বার্তাটোয়েন্টিফোর.কম
  বরিশাল নগরীর পলাশপুর ব্রিজ এলাকায় দুটি বেকারিকে ৭০ হাজার টাকা জরিমানা করেছেন ভ্রাম্যমাণ আদালত।
  বৃহস্পতিবার (১৪ নভেম্বর) দুপুর ১টার দিকে জেলা প্রশাসনের নির্বাহী ম্যাজিস্ট্রেট মো. সাইফুল ইসলামের নেতৃত্বে এ অভিযান চালানো হয়।
  সাইফুল ইসলাম বলেন, অস্বাস্থ্যকর ও নোংরা পরিবেশে খাদ্যসামগ্রী তৈরি ও প্যাকেটজাত করায় পলাশপুর ব্রিজ এলাকার আর্য্য বেকারির ৫০ হাজার ও হাওলাদার বেকারির ২০ হাজার টাকা জরিমানা করা হয়। একই সঙ্গে হাওলাদার বেকারির ম্যানেজার মো. বশিরকে ১৫ দিনের কারাদণ্ড দেওয়া হয়েছে।
  তিনি বলেন, জেল ও জরিমানার পাশাপাশি দুটি বেকারির কর্মকর্তাদের সতর্ক করা হয়েছে। যাতে ভবিষ্যতে তারা যথাযথ নিয়ম মেনে খাদ্য তৈরি করেন।